hu hu hu hu hu hu hu hu hu hu hu hu hu hu hu hu fr en hu hu hu en hu de hu ca hu hu hu hu hu hu hu hu hu es hu hu hu hu hu en ca fr hu hu hu hu hu hu hu en hu ceb hu de hu hu en hu de hu en en hu ru hu hu hu hu hu hu hu hu hu hu hu hu hu
Indulf skót király – Wikipédia
Ildulb mac Causantín (angolosan Indulf),[1] (927 k. – 962) becenevén An Ionsaighthigh, „Támadó”,[2] 954-től 962-es haláláig Skócia királya volt. Apja II. Konstantin, anyja pedig talán II. Eadwulf northumbriai uralkodónak – aki száműzetését töltötte Skóciában – volt a lánya.[3]
Indulf anakronisztikus – valószínűleg minden hasonlóságot nélkülöző –, 18. századi ábrázolása.
A Wikimédia Commons tartalmaz Indulf témájú médiaállományokat.
John of Fordun és mások úgy vélik, hogy Indulf I. Malcolm uralkodása idején Strathclyde királya volt, mivel azt a nézetet vallják, hogy a 940-es években Strathclyde a Skót Királyság része volt. Ez a nézet manapság már nem tartható.[4]
Az Alba királyainak krónikája így ír: „Ezen időben oppidum Eden”, amit általában Edinburgh-val azonosítanak,[5] „kiüríttetett és által adatott a skótoknak mindmáig”. Ezt úgy értelmezik, hogy Lothian, de legalábbis jelentős része, ekkoriban Indulf kezére került. Azonban Lothian elfoglalása minden bizonnyal inkább egy folyamat, mintsem egyetlen esemény volt, az Alba és Bernicia közötti határok pedig már jóval Indulf uralkodása előtt is Edinburgh-tól délre és keletre húzódhattak.[6]
Indulf halálát 962-re datálja a Chronicon Scotorum, az Alba királyainak krónikája pedig hozzáteszi, hogy Cullen közelében, a vikingekkel vívott csatában ölték meg. A Prophecy of Berchán (Berchán jövendölése) ugyanakkor arról számol be, hogy a halál „ugyanazon szent apostol házában, ahol atyja (meghalt)” következett be, azaz a Céli Dé kolostorában, St Andrewsban. Iona szigetén temették el.[7]
Indulfot elődjének fia, Dub (Dub mac Maíl Coluim) követte a trónon. Fiai Culen és Amlaíb később ugyancsak királyok lettek. Harmadik fia, Eochaid, Culennel együtt a strathclyde-iak áldozata lett 971-ben.
↑ Az „Ildulb” egy óír név, mely valószínűleg a normann Hildulfr-ból vagy pedig az óangol Eadwulf-ból származik. Több különböző gael nyelvű alakban is feltűnik, ezek egyike például a Duan Albanach-beli Iondolbh. Az „Ildulb” alakból később ófrancia hatásra vált „Indulf”. Az Ildulb változatot használja több történész is, mert gael ortográfiával ez adja vissza tökéletesen a Hildulfr nevet. Az Eadwulf talán Idulb lehetett, ennélfogva ez a változat is előfordul. A név soha nem terjedt el általánosan a skót vagy gael környezetben, ezért nincs is modern alakja. Walker, 97. o.
↑ Skene, Chronicles, 94. o.
↑ Azt tudjuk, hogy indulf egyik lánytestvére a viking Uí Ímair uralkodócsalád egy tagjához, I. Amlaib yorki királyhoz (Amlaíb mac Gofraidh) ment feleségül és Indulf egyik fiát Amlaíbnak hívták. Walker azt gondolja, hogy Indulf anyja az egy időre Skóciába száműzött II. Eadwulf lánya lehetett. Az Eadwulf Ettulb alakban szerepel az Annals of Ulster-ben, a 913. évvel kapcsolatosan, mikor az haláláról tudósít. Walker, 97. o.
↑ Duncan, 40‑41. o.
↑ Duncan, 24. o.; Early Sources, 468. o., 4. megjegyzés
↑ Duncan, 24‑25. o.; Smyth, 221‑223. o.
↑ Early Sources, 468‑471. o.; Duncan, 20. o., követi a Krónikát
Középkorportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Indulf_skót_király&oldid=24467256”
Utoljára szerkesztve 2021. december 12., 21:03-kor
A lap utolsó módosítása: 2021. december 12., 21:03
A lap szövege CC BY-SA 3.0 alatt érhető el, ha nincs külön jelölve.